Diari Oficial de la Generalitat Valenciana


Sumari del DOGV 4332, del 10-09-2002 (2002/9585)

ORDE de 10 de juny de 2002, de la Conselleria de Sanitat, per la qual es convoquen beques per a ajudes a estudis i investigació en matèria d'indicadors de qualitat de la Direcció General de l'Agència per a la Qualitat, Avaluació i Modernització dels Servicis Assistencials, per a l'any 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9585


Data del document
:   10-06-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * assignació per estudis
    * ajuda pública
    * personal sanitari

ORDE de 10 de juny de 2002, de la Conselleria de Sanitat, per la qual es convoquen beques per a ajudes a estudis i investigació en matèria d'indicadors de qualitat de la Direcció General de l'Agència per a la Qualitat, Avaluació i Modernització dels Servicis Assistencials, per a l'any 2002. [2002/9585]
  
La Conselleria de Sanitat, a través de la Direcció General de l'Agència per a la Qualitat, Avaluació i Modernització dels Servicis Assistencials, convoca la concessió de beques per a ajudes a estudis i investigació en matèries d'indicadors de qualitat.
  
L'objectiu general d'esta convocatòria és afavorir la producció de coneixement científic com a element base en el qual fonamentar els programes i les polítiques de qualitat assistencial i les activitats per a la seua millora contínua.
  
Per això, a proposta de la Direcció General de l'Agència per a la Qualitat, Avaluació i Modernització dels Servicis Assistencials, i de conformitat amb el que preveu l'article 4.1.6 de l'Orde de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat per Decret 189/1999, de 19 d'octubre i segons que establix el Decret 108/92, de 6 de juliol del Govern Valencià, que regula la concessió de beques,
  
ORDENE
  
Article 1
  
La present ordre té per objecte convocar un concurs públic per a la concessió de deu beques per a ajudes a estudis i investigació en matèries d'indicadors de qualitat i aprovar les bases per les quals es regiran, que s'incorporen com annex d'esta ordre.
  
Article 2
  
Les beques que regula esta orde es finançaran a càrrec del programa pressupostari 411.11, de la Direcció General de l'Agència per a la Qualitat, Avaluació i Modernització dels Servicis Assistencials, línia de subvenció T4550, per un import total màxim de seixanta mil cent (60.100) euros, dels pressupostos de la Generalitat Valenciana per a l'any 2002.
  
Article 3
  
La directora de la Direcció General de l'Agència per a la Qualitat, Avaluació i Modernització dels Servicis Assistencials queda autoritzada perquè, en l'àmbit de les seues competències, adopte les mesures necessàries per al desplegament i aplicació d'esta ordre.
  
Article 4
  
Contra la present convocatòria i les seues bases, que exhaurixen la via administrativa, es pot interposar, amb caràcter potestatiu, recurs de reposició davant del conseller de Sanitat en el termini d'un mes des de la seua publicació, en els termes previstos en l'article 116 de la llei 30/1992.
  
Així mateix es podrà interposar recurs contenciós administratiu, d'acord amb l'article 109 i 110 de la Llei 30/92, de Règim Jurídic de les Administracions Públiques i del Procediment Administratiu Comú i amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir de l'endemà de la publicació d'esta orde.
  
Article 5
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
València, 10 de juny de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases per a la concessió de beques per a ajudes a estudis i investigació en matèries d'indicadors de qualitat.
  
Primera. Objecte i finalitat
  
1.1. Les beques tenen per objecte l'ajuda a estudis i investigació en matèries relacionades amb els indicadors de qualitat fets per la Direcció General de l'Agència per a la Qualitat, Avaluació i Modernització dels Servicis Assistencials.
  
1.2. Es convoquen deu beques destinades a titulats superiors en llicenciatures científiques, que col·laboren en els projectes i accions d'investigació, elaboració i avaluació d'indicadors de qualitat que s'han de dur a terme en les àrees de la Direcció General de l'Agència per a la Qualitat, Avaluació i Modernització dels Servicis Assistencials
  
Segona. Dotació, duració i pagament de beques
  
2.1 Les beques estan dotades de 1.028 euros bruts mensuals, que estaran subjectes a les retencions que pertoquen legalment. La Generalitat Valenciana contractarà una assegurança d'accidents i malaltia per al becari, pel temps de duració de la beca, si no tinguera cobertes estes contingències.
  
2.2 El període de duració de les beques comprendrà, des de l'endemà de la seua notificació fins al 31.12.2002. No obstant això, podrà prorrogar-se, per mitjà d'una resolució motivada, condicionada a l'existència de consignació pressupostària, adequada i suficient, en l'exercici 2003. En qualsevol cas, la beca tindrà una duració màxima de 18 mesos, i podrà tindre una pòrroga única de sis mesos.
  
2.3 L'import de les beques s'abonarà mensualment, amb la certificació de conformitat prèvia emesa per la directora de la Direcció General de l'Agència per a la Qualitat, Avaluació i Modernització dels Servicis Assistencials.
  
Tercera. Titulació exigida, condicions generals i barem
  
3.1 Els aspirants que desitgen accedir a la present convocatòria de beques hauran d'estar en possessió del títol de llicenciat, de qualsevol disciplina científica relacionada amb les àrees de ciències de la salut aplicades a les tecnologies i sistemes d'informació per a l'aplicació en l'àmbit sanitari, o llicenciatura, diplomatura o titulació d'enginyer superior o tècnic en informàtica o telecomunicacions, o bé ser alumne dels dos últims cursos d'estes titulacions superiors en qualsevol universitat espanyola.
  
3.2 Es tindran en compte en el procés de selecció, els coneixements següents:
  
a) Cursos d'especialització o experiència en investigació sanitària, bioestadística.
  
b) Cursos o experiència en l'avaluació i gestió de la qualitat: disseny i validació d'indicadors.
  
c) Cursos o experiència en estadística i anàlisi econòmica.
  
d) Cursos o experiència en tecnologies i sistemes de comunicació: ferramentes de desenvolupament, xarxes, sistemes operatius i bases de dades.
  
e) Idiomes comunitaris: anglés, francés i valencià.
  
3.3 Els mèrits adduïts pels aspirants es valoraran de la forma següent:
  
a) Expedient acadèmic: fins a 3 punts.
  
b) Formació extraacadèmica: 3 punts.
  
c) Entrevista personal: 4 punts.
  
3.4 Seran excloses les sol·licituds dels aspirants que tinguen una relació laboral remunerada. Els mèrits que s'al·leguen hauran de ser acreditats, degudament compulsats, en el moment de presentació de sol·licituds.
  
Quarta. Formalització de sol·licituds i termini
  
En la sol·licitud, dirigida a la Direcció general de l'Agència per a la Qualitat, Avaluació i Modernització dels Servicis Assistencials, es farà constar:
  
a) Cognoms
  
b) Nom
  
c) Data de naixement
  
d) Nacionalitat
  
e) Document nacional d'identitat
  
f) Domicili
  
g) Població. Codi postal
  
h) Telèfon i fax més pròxim
  
i) Titulació
  
j) Expedient acadèmic
  
k) Currículum
  
l) Declaració jurada de no tindre cap relació laboral i d'estar al corrent de les seues obligacions fiscals.
  
m) Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.
  
El termini de presentació de sol·licituds és de 15 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana.
  
Les sol·licituds es dirigiran a la directora de la Direcció General de l'Agència per a la Qualitat, Avaluació i Modernització dels Servicis Assistencials, carrer del misser Mascó, 31, València 46752.
  
Cinquena. Comissió avaluadora, selecció, resolució i recursos
  
5.1 La comissió avaluadora estarà presidida per la directora de la Direcció General de l'Agència per a la Qualitat, Avaluació i Modernització dels Servicis Assistencials, que actuarà com a presidenta, i de la qual formaran part:
  
- Dos representants de l'Àrea de Modernització i Sistemes d'Organització dels Servicis Assistencials.
  
- Dos representants de l'Àrea d'Organització i Sistemes de Comunicació.
  
- La directora de l'Escola Valenciana d'Estudis de Salut
  
5.2 La comissió tindrà facultats per a resoldre tots els dubtes que apareguen en la interpretació de les bases. La comissió avaluadora, tindrà en compte, en el moment d'efectuar la proposta de concessió, el barem que s'establix en la base tercera d'esta convocatòria. En la proposta de concessió de beques que emeta la comissió s'establirà una borsa de reserva, per si es produïa alguna renúncia o abandó.
  
Sisena. Drets obligacions, tutoria i incidències dels becaris
  
6.1 Per a les ajudes a estudis i investigació en matèries d'avaluació de tecnologies sanitàries continguts en la present orde, se seguirà el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, especialment l'article 47.
  
6.2 Les beques són incompatibles amb l'aprofitament de qualsevol altra beca, ajuda o activitat laboral regular. La infracció d'esta regla, en qualsevol moment del període de l'aprofitament, deixarà sense efecte la beca.
  
6.3 La Direcció General de l'Agència per a la Qualitat, Avaluació i Modernització dels Servicis Assistencials convocarà als adjudicataris sol·licitants de les beques per a la firma del corresponent document de notificació i acceptació.
  
6.4 La Direcció General de l'Agència per a la Qualitat, Avaluació i Modernització dels Servicis Assistencials ordenarà les activitats i projectes i establirà la dedicació dels becaris, segons els criteris dels seus servicis i mitjans, i amb una dedicació total de 40 hores setmanals.
  
6.5 Les obligacions dels becaris seran:
  
a) Col·laborar en els treballs apropiats a la seua titulació i assistència a la investigació.
  
b) Dur a terme el treball encomanat amb dedicació exclusiva.
  
c) Un mes abans de la finalització de la beca, elaborar una memòria científica i de les activitats fetes durant el període esmentat.
  
6.6 Finalitzat el període concedit de la beca, i amb l'informe previ d'assistència, aprofitament i aptitud, la directora general de l'Agència per a la Qualitat, Avaluació i Modernització dels Servicis Assistencials estendrà el certificat corresponent.
  
6.7 La Direcció General de l'Agència per a la Qualitat, Avaluació i Modernització dels Servicis Assistencials resoldrà les incidències que hi haja durant el període d'aprofitament de la beca i podrà deixar-les sense efecte, amb l'audiència prèvia de la persona interessada, en els casos següents:
  
a) Incompliment de les seues obligacions.
  
b) No realitzar l'activitat que en va motivar la concessió.
  
c) Deixar de reunir els requisits exigits en la present convocatòria.